Beletria - rozprávky
Rozprávky na čítanie je nové vydanie rozprávok z Greenie knižnice, ktoré vyšli najskôr v češtine ako Pohádky ke čtení. Súbor 20 rozprávok, pričom každá z nich je iná, nová, ľahko pochopiteľná a nesie poučenie. Nie sú to žiadne nekonečné prerábky tých rozprávok, ktoré všetci poznajú, ale úplne samostatne vytvorené diela.
Rozprávky sú rozprávkové, no napriek tomu môžu naučiť všeličo aj o reálnom živote. Dobro víťazí, zlo je potrestané a ten, kto konal správne, nakoniec vyhráva. Rozprávky na čítanie sú naozaj na čítanie - dĺžkou, náročnosťou a pútavosťou. Žiadny rodič by nemal mať problém prečítať takúto rozprávku svojmu dieťaťu a zároveň sa rozprávky na čítanie hodia ako prvá kniha pre dieťa.
Stanislav Hoferek je zakladateľom Greenie knižnice a tiež bláznom so stovkou koníčkov. Dátum výroby je pár (doslova) rokov pred pádom komunizmu, zatiaľ čo dátum spotreby nie je známy. Venuje sa písaniu, ako i vydávaniu a korektúram. Medzi najväčšie koníčky patrí Linux, práca s ľuďmi s postihnutím, vesmír, politika, náboženstvá či lukostreľba.
Podobné alebo súvisiace knihy: